Hei! Olen Tommy Lilja. Tervetuloa seuraamaan Jeesusta kanssani.
Paikka, jossa tänään olen, on kerrassaan ihmeellinen.
Seison Öljymäellä.
Täältä Jeesus lähti, ja tänne Jeesus palaa.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Uhrileipäpöytä
Taustalla näkyy Temppelivuori, Moorian vuori.
Sinne Aabraham tuli uhraamaan Iisakia.
Siellä Jeesus kuoli puolestamme.
Olen paraikaa laatimassa uutta opetussarjaa, -
jonka nimi on "Yliluonnollinen asumus".
Kun tutkimme ilmestysmajaa, -
sen esineet ovat kuin varjo niistä esineistä, -
jotka ovat taivaassa.
Voimme lukea Ilmestyskirjasta, kuinka taivaan liitonarkku tuli näkyviin.
Kaikki esineet ovat siellä. Ne ovat aineettomia, -
mutta Jumala teki ne käsin kosketeltaviksi ilmestysmajassa.
Jokaisella esineellä on jokin tarkoitus, ilmestystieto.
Yritän selittää ne teille.
Kun ymmärrätte ne, näette Jeesuksen Kristuksen.
Ilmestyskirjassa kyse on kokonaan Jeesuksesta.
Tehkää minulle pyhäkkö, niin että voin asua keskellänne.
Jumalan sanat Moosekselle kaikuvat halki aikojen.
Ilmestysmaja oli paitsi kohtauspaikka, myös heijastus taivaasta.
Jokaisella esineellä oli esikuva taivaassa.
Jokainen esine kertoo meille jotain.
Sarjassa Tommy kutsuu meidät kanssaan Jerusalemiin.
Hän paljastaa pyhien esineiden salaisuudet.
Tämä on opetus yliluonnollisesta asumuksesta elämässäsi.
Tänään Tommy paljastaa uhrileipäpöydän salaisuudet, -
miten kengät kestävät 40 vuotta.
Rukoilen tänään, kun opetan uhrileipäpöydästä, -
että te ymmärtäisitte, mitä leipä merkitsee, -
ja näkisitte leivässä Jeesuksen.
Rukoilen myös, että näkisitte yliluonnollisen, -
jotta ymmärtäisitte, että näkyvä maailma on luonnollinen, -
mutta myös hengellinen.
Voimme nähdä Henkeen. Jeesus kertoo meille periaatteet, -
jotta voimme vaeltaa voitossa Hengen ulottuvuudessa, -
jonka voimme nähdä.
Tervetuloa seuraamaan kanssani Jeesusta!
HAUTA
Olen kiitollinen saadessani olla kanssanne täällä Öljymäellä.
Yksi Raamatun hienoimmista katkelmista on se, -
kun Jumala sanoi Moosekselle: "Tee minulle maja, -
jotta voin asua keskellänne."
Jumala tahtoo -
olla yhdessä sinun ja minun kanssani.
Syntiinlankeemuksesta saakka Hän on tehnyt työtä -
voidakseen asua kanssamme.
Siksi Hän loi taivaan ja maan.
Voitteko kuvitella? Hän loi maailmankaikkeuden.
Hän loi maan. Hän loi sen, mikä nykyään on Israel.
Hän loi Moorian vuoren. Ja Hän loi paratiisin.
Hän ripusti Maapallon maailmankaikkeuteen, -
luodakseen täydelliset elinolosuhteet.
Ja niihin olosuhteisiin Hän loi sinut ja minut.
Hänellä oli siihen syy.
Siihen aikaan olivat Isä, Poika ja Pyhä Henki.
Näyttää kuin he olisivat olleet yksinäisiä.
"Tehkäämme ihminen kuvaksemme."
Miksi he tekivät meidät kuvakseen?
Koska Hän halusi olla yhdessä meidän kanssamme.
Siitä kaikessa on kyse.
Syntiinlankeemuksesta asti Hän on tehnyt työtä yhteyden palauttamiseksi,
sillä Hän haluaa olla kanssamme.
Mutta on vain yksi tie takaisin Jumalan luo.
Sen ilmestysmaja meille opettaa.
On vain yksi tie Jumalan luo. Vain yksi ovi.
On hyvin tärkeää laskea evankeliumin perustus.
Nykyään on näet paljon sellaista opetusta, -
joka ei pidä paikkaansa.
Jotkut sanovat, että Jumalan luo on muitakin uskontoja ja teitä. Ei.
Ilmestysmaja opettaa, että on vain yksi ovi.
Ensimmäinen pysäkki matkalla kohti ilmestysmajaa -
on pronssialttari.
Ei pääse pidemmälle, ellei hyväksy pronssialttaria.
Pronssialttari vastaa Golgataa, ristin uhria.
Kun laskee kätensä uhrieläimen päälle pronssialttarilla, -
on kuin laskisi kätensä Jeesuksen päälle -
ja Jeesus ottaa synnit pois.
Pronssialttarin jälkeen kuljemme altaalle.
Se kuvastaa vettä, kastetta.
Kun ihminen on kastettu, hän voi ottaa seuraavan askeleen sisälle telttaan.
Jokaisen esineen myötä tulemme lähemmäs Jumalaa.
Raamattu opettaa, että kun pelastut, -
tulet osaksi kuninkaallista papistoa. Olet pappi.
Olen täällä tänään. Olen pastori.
Efesolaiskirjeen luvussa 4 jakeessa 11 -
Paavali puhuu erilaisista palvelutehtävistä.
Hän mainitsee apostolit, profeetat, evankelistat, -
paimenet ja opettajat.
Tehtävämme ei ole tehdä kaikkea itse.
Olen saanut Jumalalta tehtäväksi varustaa teitä. Te olette pappeja.
Ef. 4:13:ssa sanotaan, että meidän tulee varustaa teitä, -
jotta te pystytte hoitamaan oman tehtävänne, -
Kristuksen ruumiin rakentamisen.
Olen tässä lähettämässä sinua papiksi.
Papilla on kaksi tehtävää. Palvella ihmisiä ja palvella Jumalaa.
Sitä Heprealaiskirje käsittelee.
Sen kirjoittaja oli turhautunut, -
sillä hänen kansansa oli pelastunut ja saanut kasteen, -
mutta yksi asia puuttui.
He olivat pysähtyneet ulkopihalle.
Suonette, että luen katkelman Heprealaiskirjeestä.
Näin sanoo kirjeen kirjoittaja ja apostoli.
Hepr. 6:1―9: -
"Jättäkäämme sentähden Kristuksen opin alkeet -
ja pyrkikäämme täydellisyyteen, ryhtymättä taas uudestaan -
laskemaan perustusta: parannusta kuolleista töistä ja uskoa Jumalaan, -
oppia kasteista ja kätten päällepanemisesta, -
kuolleitten ylösnousemisesta ja iankaikkisesta tuomiosta.
Ja niin me tahdomme tehdä, jos vain Jumala sallii."
Ongelmana oli, että he olivat pysähtyneet pihalle, ulkopuolelle.
Hän kehotti heitä jatkamaan eteenpäin, täydellisyyteen.
Tahdon nyt rohkaista teitä. Olette valittaneet jo liian kauan.
Olette itkeneet ja olleet pihassa jo liian kauan.
On turha enää uudelleen opettaa kätten päällepanemisesta tai rististä.
Teidän pitää mennä sisälle telttamajaan.
Siellä toimitatte papin tehtäviä Jumalan edessä.
Kutsun teitä nyt täällä Öljymäellä: -
sinä ja minä menemme nyt telttamajaan.
Tommy jatkaa opetusta Jerusalemista pian.
Sitä ennen hänellä on sanoma sinulle Länsimuurilta.
Vau! Olen tänään Israelissa Jerusalemissa.
Olen maailman keskipisteessä Länsimuurilla.
Tästä paikasta kaikki kiistelevät, -
sillä juuri tänne Jeesus palaa.
Siihen päättyy myös meidän yhteinen tehtävämme.
Autamme ihmisiä palaamaan Israeliin. Istutamme tänne seurakuntia.
Istutamme seurakuntia Himalajalla ja sademetsissä.
Autamme ihmiskaupan uhreiksi joutuneita tyttöjä ja poikia.
Meillä on orpokoteja. Saarnaamme evankeliumia koko maailmassa.
Teen sitä yhdessä sinun kanssasi, seurakuntien kanssa -
ja järjestöjen kanssa koko maailman kaikissa osissa, -
sillä me rakennamme yhdessä Jumalan valtakuntaa.
Kun autat minua saavuttamaan Jeesuksen asettamia tavoitteita, -
annan sinulle jotain. Parasta, mitä voin antaa, on uutiskirjeeni.
Joka kuukausi rukoilen ja tulen Jumalan eteen.
Sitten lähetän kirjeen -
suurelle joukolle vastaanottajia ympäri maailman.
Saan paljon palautetta: "Lähettämäsi kirje oli juuri sitä, mitä tarvitsin.
Puhuit juuri minun tilanteestani."
Jotkut kirjoittavat: "Miten tiesit tästä?" He esittävät lisäkysymyksiä.
Vastaan: "Ymmärräthän, että kirjeen kirjoittaja en ollut minä.
Rukoilin Jumalaa. Se oli Pyhä Henki."
Saan paljon palautetta. Nyt tahdon lähettää kirjeen myös sinulle.
Tahdon palvella sinua. Tämä on yhteyttä ja kumppanuutta.
Sinä ja minä olemme tässä yhdessä.
Jeesuksen nimessä tilaa uutiskirje -
ja tule osaksi sitä, mitä täällä tapahtuu, kun Jeesus saapuu takaisin.
Tilaa Tommyn uutiskirje jo tänään.
Nyt Tommy jatkaa ilmestysmajan esineiden salaisuuksien paljastamista.
Ensimmäinen esine telttamajassa on uhrileipäpöytä.
On hyvin tärkeää ymmärtää, mitä leipä merkitsee, -
sillä leipä sisältyy ehtoolliseen.
Jos minulla olisi tässä leivänpala ja söisin sen, -
ensin nielaisisin sen. Leipä laskeutuisi vatsaani.
Sitten leipä muuttuisi osaksi minua.
Olisin leivässä, ja leipä olisi minussa.
Niin tapahtuu ehtoollisessa.
Kun syömme leivän, syömme Jeesuksen lihaa.
Kun juomme viinin, juomme Hänen vertaan.
Meistä tulee yhtä Jeesuksen kanssa, ja Hänestä yhtä meidän kanssamme.
Se on hyvin tärkeää, -
sillä Johanneksen evankeliumin luvussa 15, jakeessa 7 -
Jeesus kehottaa: "Pysykää minussa.
Ellette pysy minussa, ette pysty tekemään mitään."
Eräs tärkeimmistä asioista, -
jos haluamme pappeina palvella Jumalaa tehokkaasti, -
meidän pitää pysyä Jeesuksessa.
Kutsun teidät tänään täällä -
tulemaan sisälle Jeesukseen Kristukseen.
Teidän tulee pysyä Hänessä.
Jeesus sanoi: "Jos pysytte minussa, kaikki on teille mahdollista, -
koska silloin minä olen läsnä ja teen sen kauttanne."
Sama juttu Jumalan luo tulemisessa. En pysty siihen itsessäni.
Tulen Jeesuksessa Kristuksessa.
Kun tulen Jumalan valtaistuimen eteen, tulen Jeesuksen nimessä.
Miksi? Koska kun tulin ristille, -
kun tulin pronssialttarille, -
kun laskin käteni eläimen päälle, tavallaan minä kuolin.
Jeesus kuoli puolestani.
Kun tulen Jeesuksen luo, kuolen Jeesukselle.
Hän kuoli puolestani. Hänestä tuli Tommy ristillä.
Sen sijaan että Jumala olisi rangaissut minua, Hän rankaisi Jeesusta.
Olit Jeesuksessa, kun Hän kuoli.
Mutta nyt kun olen pelastunut, -
Jeesus on tullut minuun.
Sanon nyt Jeesukselle: "Annan Sinulle elämäni."
Se on uhrileipäpöydän merkitys. Meistä tulee yhtä Jumalan kanssa.
Kun saarnaan teille nyt ja kun voitelu ja voima tulevat, -
se ei ole Tommy, joka puhuu. Vastuuseen astuu Jeesus.
Sama juttu kun lähestyn Jumalaa.
En tule Tommynä, sillä Tommy on kuollut.
Jeesus Kristus elää minussa.
Kun puhun teille nyt ja koen täällä Öljymäellä, -
että voitelu tulee, se on Jeesus, joka teille puhuu.
Voimme lukea siitä myös Psalmista 91.
Siinä puhutaan ihmisestä, joka asuu Jumalassa, -
joka asuu Herran kätköpaikassa.
On olemassa maja, kätköpaikka.
Tuo kätköpaikka on kaikkialla.
Kun aamulla heräsin Jerusalemissa, -
istuin nojatuolissa kahvikuppi kädessä ja menin sisälle kätköpaikkaan.
Voin mennä sinne nytkin. Se on kaikkialla Hengen ulottuvuudessa.
Jeesuksen nimessä minulla on pääsy kätköpaikkaan.
Se, joka asuu Herran kätköpaikassa, -
pysyy Kaikkivaltiaan varjon suojassa.
Kun viivyn ja vietän aikaa... Ymmärrättekö?
Ei pidä jäädä ainoastaan ulos pihaan.
Kun olet ottanut vastaan pelastuksen ja käynyt kasteella, -
sinun täytyy mennä sisään, jotta voit syödä leipää -
ja toimittaa palvelusta Jumalalle.
Hän puhuu kätköpaikassa asumisesta. Pitää mennä sisälle telttamajaan.
Se, joka asuu kätköpaikassa, pysyy Kaikkivaltiaan suojassa.
Pitää siis olla Jeesuksen yhteydessä.
Kun olet Hänen yhteydessään, rukoilet ja elät Hänen kanssaan, silloin pysyt.
Kun olen tässä, elämäni yllä on varjo.
Se ei ole tumma vaan valoa. Kaikkivaltias Jumala on kanssani.
Psalmissa 91 sanotaan myös, että viereltäsi kaatuu tuhansia -
ja toiselta puolelta kymmenentuhatta, mutta sinä et kaadu, -
sillä turvanasi on Jumala.
Mutta se taataan vain niille, jotka pysyvät Hänessä.
Kutsun teitä tänään täällä.
Meillä on tässä hieno ympäristö.
Voitte nähdä Moorian vuoren. Seison Öljymäellä.
Täältä Jeesus nousi taivaaseen ja tänne Hän on kerran palaava.
Kutsun teitä nyt tulemaan Jeesuksen luo.
Rentoudu, missä istutkin, ja ota vastaan Jumalan voima.
Koen, että Jumalan voima tulee yllenne nyt Jeesuksen nimessä.
Tulkaa sisälle Jumalaan, asumaan.
Tulkaa siksi, joka olette, papiksi, joka palvelee Jumalaa.
Palvelee Jumalaa ja ihmisiä.
Kutsun teitä nyt. Takana näkyy Moorian vuori.
Siellä Jeesus ristiinnaulittiin. Seison nyt Öljymäellä.
Täältä Hän lähti, ja tänne Hän palaa.
Nyt Hän kutsuu teitä: Tulkaa minuun. Pysykää minussa.
Silloin mikään ei ole mahdotonta.
Tommy jatkaa opetusta Jerusalemista pian.
Sitä ennen hänellä on sanoma sinulle Länsimuurilta.
Vau! Olen tänään Israelissa Jerusalemissa.
Olen maailman keskipisteessä Länsimuurilla.
Tästä paikasta kaikki kiistelevät, -
sillä juuri tänne Jeesus palaa.
Siihen päättyy myös meidän yhteinen tehtävämme.
Autamme ihmisiä palaamaan Israeliin. Istutamme tänne seurakuntia.
Istutamme seurakuntia Himalajalla ja sademetsissä.
Autamme ihmiskaupan uhreiksi joutuneita tyttöjä ja poikia.
Meillä on orpokoteja. Saarnaamme evankeliumia koko maailmassa.
Teen sitä yhdessä sinun kanssasi, seurakuntien kanssa -
ja järjestöjen kanssa koko maailman kaikissa osissa, -
sillä me rakennamme yhdessä Jumalan valtakuntaa.
Kun autat minua saavuttamaan Jeesuksen asettamia tavoitteita, -
annan sinulle jotain. Parasta, mitä voin antaa, on uutiskirjeeni.
Joka kuukausi rukoilen ja tulen Jumalan eteen.
Sitten lähetän kirjeen -
suurelle joukolle vastaanottajia ympäri maailman.
Saan paljon palautetta: "Lähettämäsi kirje oli juuri sitä, mitä tarvitsin.
Puhuit juuri minun tilanteestani."
Jotkut kirjoittavat: "Miten tiesit tästä?" He esittävät lisäkysymyksiä.
Vastaan: "Ymmärräthän, että kirjeen kirjoittaja en ollut minä.
Rukoilin Jumalaa. Se oli Pyhä Henki."
Saan paljon palautetta. Nyt tahdon lähettää kirjeen myös sinulle.
Tahdon palvella sinua. Tämä on yhteyttä ja kumppanuutta.
Sinä ja minä olemme tässä yhdessä.
Jeesuksen nimessä tilaa uutiskirje -
ja tule osaksi sitä, mitä täällä tapahtuu, kun Jeesus saapuu takaisin.
Tilaa Tommyn uutiskirje jo tänään.
Tommy jatkaa Jerusalemista. Vuorossa on opetuksen loppuosa.
Uhrileipäpöydällä on kaksi merkitystä.
Toisesta jo puhuimme: Meidän tulee pysyä Hänessä.
Toinen liittyy huolenpitoon.
Näkyleipäpöydällä oli joka päivä kaiken aikaa -
kaksitoista leipää.
Se puhuu siitä, että Jumala on huolenpitäjämme.
Tahdon teidän ymmärtävän, -
että heprealaiset, Israelin kansa, olivat orjia -
Egyptissä. He valmistivat tiiliä.
Heillä ei ollut mitään. Kaikesta piti kamppailla.
He näkivät nälkää. Heidät pidettiin köyhinä.
Kun Jumala siirsi heidät, -
kun he sivelivät ovenpieliin verta, -
kun heidät kastettiin Punaisessameressä -
ja kun heistä tuli kansa Jumalan edessä, -
he muuttuivat tiilenpolttajista kullansulattajiksi.
Voitko kuvitella? Kun he lähtivät Egyptistä, -
Jumala siirsi kaiken vaurauden, kaikki rikkaudet ja kaiken kullan -
omalle kansalleen. Halleluja!
Heillä oli niin paljon aarteita, -
että hyvä kun he jaksoivat kantaa niitä -
jättäessään orjuuden.
Heistä tuli kuninkaallinen papisto Jumalan edessä.
Se sinäkin olet. Olet kuninkaallista papistoa Jumalan edessä.
Ja Hän on huolenpitäjäsi.
Voitko käsittää, että heidän kenkänsä eivät kuluneet loppuun?
He kulkivat 40 vuotta autiomaassa samoilla kengillä.
Heillä oli sama asu.
Voitko kuvitella? He olivat samassa asussa, samassa paidassa.
40 autiomaavuoden jälkeen se näytti yhtä kivalta kuin ostettaessa.
Sellainen on Jumala.
Hän ottaa epävanhurskailta -
ja antaa sinulle.
Kun tulet Hänen luokseen, muutut tiiliä polttavasta orjasta -
kullan sulattajaksi.
Mutta kun Hän antaa sinulle kultaa, on erittäin tärkeää -
säilyttää tärkeysjärjestys, -
sillä Jumalan pitää aina olla elämässä ensimmäisellä sijalla.
Hän kantaa sinua.
Hän piti huolta kansastaan. Hän kantaa sinuakin.
Voi tulla myrsky ja ongelmia, mutta Hän kantaa sinut niiden yli.
Siksi Jeesus kehottaa pysymään Hänessä.
Kun pysymme Jeesuksessa, -
rakennamme elämämme Hänen varaansa.
Juuri siitä on kyse.
Jumala sanoo: "Rakentakaa minulle asumus -
asuakseni teidän keskellänne." Mutta se ei vielä riittänyt.
Hän halusi päästä lähemmäs.
Golgatalla Hän rakensi uuden telttamajan.
Tuo teltta olet sinä. Sinusta on tullut temppeli.
Miksi olet temppeli? Koska Jumala haluaa asua sisälläsi.
Kun ihminen on tosi rakastunut, -
hän haluaa olla yhtä rakastamansa henkilön kanssa.
Jumala on rakastunut sinuun. Hän rakastaa sinua niin paljon, -
ettei Hän halua olla ulkopuolella vaan sisällä.
Hän haluaa tulla sisimpääsi.
Kun katselet nyt taakseni, voit nähdä Moorian vuoren.
Se on paikka, jossa Jeesus kuoli puolestasi.
Hän esittää samaa kutsua tänäkin päivänä.
"Tulkaa minun tyköni, -
kaikki te väsyneet, sairaat ja köyhät.
Minä annan teille levon. Ja minä kannan teitä."
Olen nyt 58-vuotias.
Tulin uskoon 30 vuotta sitten.
Elämässäni on tapahtunut kaiken- laista, mutta Hän on kantanut minua.
Paholainen on hyökännyt kimppuuni, mutta se on valehtelija.
Demonit ovat hyökänneet, mutta ne ovat valehtelijoita.
Ihmiset ovat hyökänneet. On myrskynnyt. Kaikenlaista.
Ja vaikka olen jo luullut kaatuvani, Hän on pitänyt minut pystyssä, -
niin kuin Hän auttoi heprealaisia.
40 vuotena autiomaassa heiltä ei ikinä puuttunut mitään.
Tämä on uhrileipäpöydän sanoma.
Pysykää minussa, niin minä pysyn teissä.
Uskokaa minuun, niin minä annan mitä ikinä te tarvitsette, -
sillä minä olen teidän huolenpitäjänne.
Nyt rukoilen puolestasi, -
että tulisit sisälle Jeesukseen -
ja että kaikki mitä tarvitset alkaisi virrata elämääsi.
Isä, Jeesuksen Kristuksen nimessä uskomme, että Jeesus tuli köyhäksi, -
jotta Hänen köyhyytensä kautta meistä tulisi rikkaita.
Jeesuksen nimessä Sinä olet huolenpitäjämme.
Jeesuksen nimessä julistan, -
että kaikki se, mitä tarvitset, alkaisi virrata elämääsi.
Olipa se vaimo, aviomies, -
lapsi, talo, auto, -
rahaa, resursseja, koulutus, työpaikka ― virratkoon se elämääsi.
Jeesuksen nimessä, Jeesuksen nimessä, -
käsken sen virrata nyt, halleluja!
Kiitos seurasta!
Seuraa Tommya sosiaalisessa mediassa -
tai käy kotisivuilla osoitteessa www.tommylilja.org.
TYKKÄÄ MEISTÄ FACEBOOKISSA.
NÄE, MISSÄ TOMMY SEURAA JEESUSTA TÄNÄÄN.
Suomennos: Marianne Tenetz